Mommsen mente at «veien til Auschwitz» ble til ved at langsiktige ideologiske mål ble omdannet til konkrete politiske strategier, gjennom en lang rekke mellomliggende prosesser. Disse mellomtrinnene skjedde som følge av mangeartede initiativer, fra grupperinger på ulike nivåer. Ifølge Mommsen var ikke Hitlers ide om å drepe jødene, tilstrekkelig til å sette i gang eller styre det store prosjektet. Flere deler av den tyske eliten og «servilt tjenestevillige» lavere tjenestemenn, måtte mobiliseres ut fra egeninteresse, ifølge Mommsen.